b"\n_START_ARTICLE_\nAbstenci\xc3\xb3\n_START_PARAGRAPH_\nAbstenci\xc3\xb3 \xc3\xa9s la separaci\xc3\xb3 obligat\xc3\xb2ria d'un funcionari, quan la seva imparcialitat no \xc3\xa9s garantida per l'exist\xc3\xa8ncia d'un conflicte d'interessos. A l'estat espanyol els motius d'abstenci\xc3\xb3 s\xc3\xb3n regulats per llei. Quan hi ha motiu i tot i aix\xc3\xb2, un funcionari no s'abst\xc3\xa9, se'n pot demanar la recusaci\xc3\xb3. \xc2\xabEl deure d\xe2\x80\x99abstenci\xc3\xb3 \xc3\xa9s una \xc3\xbaltima barrera en els casos en qu\xc3\xa8 el conflicte ja \xc3\xa9s present i en els quals nom\xc3\xa9s es pot preservar la imparcialitat apartant la persona del proc\xc3\xa9s decisori.\xc2\xbb Segons un informe de l'Oficina Antifrau del 2016, el deure d\xe2\x80\x99abstenci\xc3\xb3 es configura com una obligaci\xc3\xb3 el compliment de la qual dep\xc3\xa8n en gran manera del mateix servidor p\xc3\xbablic afectat pel motiu de manca d\xe2\x80\x99imparcialitat."